SET ปิดเย็นลดช่วงบวกเหลือ 0.27 จุด โบรกฯแนะจับตาความคืบหน้า Brexit-เจรจาการค้าสหรัฐ-จีน
SET ปิดเย็นลดช่วงบวกเหลือ 0.27 จุด โบรกฯแนะจับตาความคืบหน้า Brexit-เจรจาการค้าสหรัฐ-จีน โดยดัชนีปิดตลาดวันนี้ ที่ระดับ 1,670.06 จุด บวก 0.27 จุด หรือ 0.02% มูลค่าการซื้อขาย 4.67 หมื่นล้านบาท
SET ปิดเย็นลดช่วงบวกเหลือ 0.27 จุด โบรกฯแนะจับตาความคืบหน้า Brexit-เจรจาการค้าสหรัฐ-จีน
6 ก.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,670.06 จุด บวก 0.27 จุด หรือ 0.02% มูลค่าการซื้อขาย 4.67 หมื่นล้านบาท
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยในช่วงบ่ายนี้อ่อนตัวลงจากช่วงเช้า เนื่องจากปรับตัวขึ้นไปมากแล้วราว 60 จุด แต่ก็ยังยืนในแดนบวกได้เช่นเดียวกับตลาดหุ้นภูมิภาคเอเชียที่บวกเฉลี่ย 0.5% เนื่องจากยังมีหลายปัจจัยที่ยังต้องติดตามความคืบหน้าต่อไป ไม่ว่าจะเป็นการประชุมธนาคารกลางยุโรป (ECB) ที่จะมีขึ้นในสัปดาห์หน้า และการแยกตัวของอังกฤษออกจากสหภาพยุโรป (Brexit) รวมถึงการเจรจาการค้าระหว่างสหรัฐฯและจีน อีกทั้งคืนนี้ก็จะต้องติดตามตัวเลขการจ้างงานนอกภาคเกษตรของสหรัฐฯด้วย
ส่วนแนวโน้มการลงทุนในสัปดาห์หน้า นายวีระวัฒน์ กล่าวว่า ตลาดฯคงจะแกว่งไซด์เวย์ในกรอบกว้าง โดยให้แนวรับ 1,650 จุด ส่วนแนวต้าน 1,680-1,690 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
SCB มูลค่าการซื้อขาย 2,273.04 ล้านบาท ปิดที่ 116.00 บาท ลดลง 0.50 บาท
PTTEP มูลค่าการซื้อขาย 1,677.40 ล้านบาท ปิดที่ 124.00 บาท เพิ่มขึ้น 2.00 บาท
KKP มูลค่าการซื้อขาย 1,559.74 ล้านบาท ปิดที่ 66.75 บาท ลดลง 2.25 บาท
TRUE มูลค่าการซื้อขาย 1,467.51 ล้านบาท ปิดที่ 6.05 บาท ลดลง 0.10 บาท
GULF มูลค่าการซื้อขาย 1,432.63 ล้านบาท ปิดที่ 158.00 บาท ลดลง 1.50 บาท
ตลาดหุ้นเอเชีย

 